Insuetaspis

Se systematisk inndeling

Insuetaspis er en slekt av biller som hører til familien trebukker (Cerambycidae).  Slekten omfatter bare én art.

 Utseende 
En ganske stor (40-50 millimeter), bred trebukk, en av de største artene i Mallaspini. Kroppen er ganske blank og litt bronseaktig brunlig. Antennene er kraftige, noe lengre enn kroppen hos hannen og noe kortere hos hunnen. I alle fall de midtre leddene har en fiolett glans. Hodet er firkantet, minst så langt som bredt, med en bred, V-formet midtfure i pannen. Fasettøynene er ganske små og sitter langt framme på hodet. Kjevene er ikke forstørrede. Pronotum er omtrent trapesformet med en lang, skarp pigg litt foran bakhjørnet på hver side. Scutellum er nokså stort, trekantet, med flekker av påfallende, lysgul bestøvning. Dekkvingene er rundet tilsmalnende bakover, med skarpt markerte, rettvinklede "skuldre", uten opphøyde ribber. Beina er forholdsvis kraftige.

 Levevis 
Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

 Utbredelse 
Arten er utbredt i Mellom-Amerika (Nicaragua, Costa Rica, Panama).

 Systematisk inndeling 
Arten har vært plassert i flere ulike slekter, vanligst i Pyrodes. Det finnes en lang rekke synonymer for denne påfallende og variable arten.

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien sagbukker, Prioninae Latreille, 1802  
 Stammen Mallaspini Thomson, 1861
 Slekten Insuetaspis Galileo & Martins, 1992 
 Insuetaspis paradoxa (Bates, 1869)

 Kilder 
 Liste over artene
 Prioninae of the World - Insuetaspis paradoxa

 Eksterne lenker 


Kategori:Prioninae
Kategori:Dyr formelt beskrevet i 1869
Kategori:Dyr formelt beskrevet av Ubirajara Ribeiro Martins
Kategori:Dyr formelt beskrevet av Maria Helena Mainieri Galileo
Kategori:Dyr formelt beskrevet av Henry Walter Bates